Petra eo ar  goulenn-se ? Re a levrioù kozh en deus lennet, a dra sur. Ken souezhet all e seblant ar plac'h bezañ. Mousc'hoarzhin a ra. Diaes gouzout m'eo ur gwir vousc'hoarzh pe an hini a vez graet d'an neb prest da reiñ arc'hant evit an disterañ plijadur. Ne ra foutre-kaer, pell 'zo n'en deus ket plantet, vat a raio, sur. Gant ur fiñv eus e fenn e asant ar plac'h. Zoken m'eo hogos skornet eo lufus he muzelloù dulivet, he zeodig a dremen warno, dousig. N'en deus ket paet c'hoazh, met krog eo hi gant an abadenn, war a seblant.  Re strizh e vo e vragoù a-benn nebeut. Treiñ a ra hi ha kregiñ da vont war-du ur savadur dirapar ken heñvel diouzh ar re all. Sabatuet e chom ur mare, e selloù paret war he feskennoù o pellaat. Ur sapre kaledenn a zo gantañ bremañ.